7. ΝΟΜΟΣ υπ’ αριθ.215 της 17/20 Νοεμ.1975 (ΦΕΚ Α΄260) Περί επαναφοράς εν ισχύϊ του Ν.Δ.2189/1952 «περί Τοπικών Ενώσεων και Κεντρικής Ενώσεως Δήμων και Κοινοτήτων της Ελλάδος» ως ετροποποιήθη και συνεπληρώθη μέχρι της 20ής Απρ. 1967, τροποποιήσεως συμπληρώσεως και αντικαταστάσεως ενίων διατάξεων αυτού, ως και καταργήσεως συναφών διατάξεων. Άρθρ.1.-Επαναφέρονται εν ισχύϊ αι διατάξεις του Ν.Δ.2189/1952, (ανωτ. αριθ.4) ως ετροποποιήθησαν, συνεπληρώθησαν και αντικατεστάθησαν μέχρι της 20ής Απρ. 1967, πλην των άρθρ.15, παρ.2,3 και 4,19 και 21, τροποποιούμεναι, συμπληρούμεναι και αντικαθιστάμεναι κατά τα εν τοις επομένοις άρθροις οριζόμενα. Άρθρ.2-9.-(Περιελήφθησαν εις την κωδικοπ. Π.Δ.197/1978, κατωτ.αριθ.9). Άρθρ.10.-Εις ας περιπτώσεις, κατά την κειμένην νομοθεσίαν, προβλέπεται η διάθεσις πόρων των δήμων και κοινοτήτων υπέρ ωρισμένων ειδικών σκοπών, επιτρέπεται όπως, δι’ αποφάσεως του δημοτικού συμβουλίου, εγκρινομένης υπό του νομάρχου, διατίθεται μέρος και μέχρι του ημίσεος των πόρων τούτων, προς αντιμετώπισιν υποχρεωτικών δαπανών. Με το άρθρ.23 Νόμ.1080/20-22 Οκτ.1980 ΦΕΚ Α΄246, (τόμ.3Α σελ.316,37), ορίζεται ότι οι διατάξεις του ανωτέρω άρθρ.10 εφαρμόζονται και στις κοινότητες. Άρθρ.11.-(Προσωρινής ισχύος). Σελ.56(ε) Τεύχος 756-Σελ.20 Άρθρ.12.-Δια Π.Δ/τος , εκδιδομένου προτάσει του Υπουργού των Εσωτερικών, επιτρέπεται η κωδικοποίησις εις ενιαίον κείμενον νόμου των δυνάμει του παρόντος επαναφερομένων εν ισχύϊ διατάξεων του Ν.Δ.2189/1952, των διατηρουμένων εν ισχύϊ τοιούτων του Α.Ν.477/1968 «περί συστάσεως Ενώσεως Δήμων και Κοινοτήτων της Ελλάδος», ως και των διατάξεων του παρόντος, μεταβαλλομένης της σειράς των άρθρων και παραγράφων. Άρθρ.13.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 